CELEX: 32020R0910
Language: lv
Date: 2020-06-30 00:00:00
Title: Komisijas Īstenošanas regula (ES) 2020/910 (2020. gada 30. jūnijs), ar ko Īstenošanas regulas (ES) 2015/1998, (ES) 2019/103 un (ES) 2019/1583 groza attiecībā uz apzīmējumu atkārtotu piešķiršanu aviosabiedrībām, operatoriem un tiesību subjektiem, kuri veic no trešām valstīm ievestas kravas un pasta drošības kontroles, kā arī attiecībā uz dažu kiberdrošības, iepriekšējās darbības pārbaudes, sprāgstvielu atklāšanas sistēmu iekārtu standartu un sprāgstvielu palieku detektoru jomā piemērojamu regulatīvo prasību atlikšanu Covid-19 pandēmijas dēļ (Dokuments attiecas uz EEZ)

1.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 208/43
               
            
         KOMISIJAS ĪSTENOŠANAS REGULA (ES) 2020/910
         (2020. gada 30. jūnijs),
         ar ko Īstenošanas regulas (ES) 2015/1998, (ES) 2019/103 un (ES) 2019/1583 groza attiecībā uz apzīmējumu atkārtotu piešķiršanu aviosabiedrībām, operatoriem un tiesību subjektiem, kuri veic no trešām valstīm ievestas kravas un pasta drošības kontroles, kā arī attiecībā uz dažu kiberdrošības, iepriekšējās darbības pārbaudes, sprāgstvielu atklāšanas sistēmu iekārtu standartu un sprāgstvielu palieku detektoru jomā piemērojamu regulatīvo prasību atlikšanu Covid-19 pandēmijas dēļ
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2008. gada 11. marta Regulu (EK) Nr. 300/2008 par kopīgiem noteikumiem civilās aviācijas drošības jomā un ar ko atceļ Regulu (EK) Nr. 2320/2002 (1) un jo īpaši tās 4. panta 3. punktu,
         tā kā:
         
                     (1)
                  
                  
                     Pašreizējās Covid-19 pandēmijas postošā ietekme uz starptautisko un Eiropas civilo aviāciju būtiski ierobežo dalībvalstu un visas Eiropas Savienības spēju uzturēt ienākošo sūtījumu efektīvu un produktīvu piegādes ķēdi. Nepārtraukti un netraucēti kravu pārvadājumu pakalpojumi ir stratēģiski svarīgi Savienībai, un tiem ir būtiska nozīme pirmās nepieciešamības preču, t. sk. zāļu, medicīniskā aprīkojuma, citu vielu un preču, piegādē.
                  
               
                     (2)
                  
                  
                     Saskaņā ar Savienības režīmu ienākošo gaisa kravu un pasta drošības jomā, kas noteikts Komisijas Īstenošanas regulas (ES) 2015/1998 pielikuma 6.8. punktā (2), ik pēc pieciem gadiem gaisa pārvadātājiem, kas pārvadā kravu un pastu uz Eiropas Savienību, piešķirams apzīmējums “gaisa kravas vai pasta pārvadātājs, kas veic pārvadājumus uz Savienību no trešās valsts lidostas” (ACC3) un to pakalpojumu uz zemes sniedzējiem ik pēc trim gadiem piešķirams apzīmējums “trešās valsts oficiālais kravu aģents, kam ir veikts ES aviācijas drošības novērtējums” (RA3) vai “trešās valsts zināmais nosūtītājs, kam ir veikts ES aviācijas drošības novērtējums” (KC3).
                  
               
                     (3)
                  
                  
                     Ar apzīmējumu ACC3, RA3 un KC3 piešķiršanu saistītā ES aviācijas drošības novērtējuma procesa ietvaros ES aviācijas drošības vērtētājam jāapmeklē operatora telpas, lai pārliecinātos par pasākumu efektīvu īstenošanu.
                  
               
                     (4)
                  
                  
                     Pašreizējās Covid-19 pandēmijas laikā to apmeklējumu uz vietas veikšana, kas saistīti ar apzīmējumu piešķiršanu un atkārtotu piešķiršanu gaisa pārvadātājiem un kravu operatoriem trešās valstīs, ir būtiski ietekmēta un/vai kavēta tādu objektīvu iemeslu dēļ, kuri nav minēto pārvadātāju vai operatoru atbildībā vai kontrolē.
                  
               
                     (5)
                  
                  
                     Daudziem piešķirtajiem apzīmējumiem ACC3, RA3 un KC3 termiņš beigsies nākamajos mēnešos vai jau ir beidzies bez iespējas veikt vajadzīgo pārbaudes apmeklējumu uz vietas. Bez attiecīgā Savienības statusa šādi operatori vairs nevar darboties uz Savienību nosūtīto sūtījumu drošas piegādes ķēdē, un tāpēc būtisko operāciju turpināšana šajos kritiskajos laikos nav iespējama.
                  
               
                     (6)
                  
                  
                     Ir nepieciešams pieņemt steidzamus pasākumus, ar kuriem izveido piemērotu juridisko pamatu, kas vajadzīgs, lai īstenotu alternatīvu un paātrinātu ES aviācijas drošības novērtējuma procesu attiecībā uz pašreizējās situācijas skartajiem uz Savienību nosūtīto sūtījumu piegādes ķēdes operatoriem.
                  
               
                     (7)
                  
                  
                     Ar Īstenošanas regulām (ES) 2019/103 (3) un (ES) 2019/1583 (4), ar kurām groza Īstenošanas regulu (ES) 2015/1998, tika ieviestas regulatīvās prasības, kas no 2020. gada 31. decembra piemērojamas attiecīgi aviācijas personāla iepriekšējās darbības pārbaudes un kiberdrošības jomā. Iestāžu un operatoru spēju sagatavoties minēto prasību savlaicīgai īstenošanai būtiski ietekmē Covid-19 pandēmijas rezultātā noteikto ierobežojumu sekas, tāpēc prasību piemērošanas diena ir jāpārceļ.
                  
               
                     (8)
                  
                  
                     Īstenošanas regulas (ES) 2015/1998 pielikuma 12.4.2.2. punktā ir noteikts, ka sprāgstvielu atklāšanas sistēmu (EDS) iekārtu 2. standarts zaudē spēku 2020. gada 1. septembrī. Vairāku Savienības lidostu spēju pabeigt 3. standartam atbilstošo EDS iekārtu uzstādīšanu un aktivizēšanu būtiski ietekmē Covid-19 pandēmijas seku rezultātā noteiktie ierobežojumi, tāpēc minētais termiņš ir jāpagarina. Tā kā 3. standartam atbilstošas EDS iekārtas nodrošina augstāku veiktspēju un atklāšanas spēju, kas var palielināt drošību, Komisija un dalībvalstis joprojām ir apņēmušās bez turpmākas kavēšanās pabeigt šīs tehnoloģijas ieviešanu.
                  
               
                     (9)
                  
                  
                     Īstenošanas regulas (ES) 2015/1998 pielikuma 12.6.3. punktā noteikts, ka pilnvarotā iestāde 12.L papildinājumam neatbilstošas sprāgstvielu palieku detektoru (ETD) iekārtas var atļaut turpināt izmantot līdz 2020. gada 1. jūlijam. Vairāku Savienības lidostu spēju pabeigt jauno ETD iekārtu ieviešanu būtiski ietekmē Covid-19 pandēmijas seku rezultātā noteiktie ierobežojumi, tāpēc, lai izvairītos no juridiskām sekām un nepakļautu aviācijas drošību liekam riskam, minētais datums ir jāpārceļ.
                  
               
                     (10)
                  
                  
                     Tāpēc Īstenošanas regulas (ES) 2015/1998, (ES) 2019/103 un (ES) 2019/1583 būtu attiecīgi jāgroza.
                  
               
                     (11)
                  
                  
                     Tā kā dažu ACC3, RA3 un KC3 operatoru Savienības statusa termiņš beidzās jau pašreizējās Covid-19 pandēmijas pirmajā posmā vai periodā tieši pirms tā, kad bija jāsāk un jāveic attiecīgais ES aviācijas drošības novērtējuma process, šai regulai vajadzētu būt ar atpakaļejošu spēku, lai šādiem operatoriem, kuru statuss vairs nav spēkā, ļautu gūt labumu no šajā regulā paredzētajiem pasākumiem.
                  
               
                     (12)
                  
                  
                     Šajā regulā paredzētie pasākumi neskar citu gaisa pārvadātāju, operatoru, tiesību subjektu vai valstu likumīgās intereses un tiesības un neierobežo to, ko tie sagaida.
                  
               
                     (13)
                  
                  
                     Lai dalībvalstīm nodrošinātu juridisko pamatu nekavējoties sākt alternatīvu un paātrinātu uz Savienību nosūtīto sūtījumu piegādes ķēdes operatoru novērtēšanas un nozīmēšanas procesu, kas nepieciešams, lai atsāktu kravu pārvadājumus uz Savienību, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
                  
               
                     (14)
                  
                  
                     Šajā regulā paredzētie pasākumi ir saskaņā ar atzinumu, ko sniegusi ar Regulas (EK) Nr. 300/2008 19. pantu izveidotā komiteja,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) 2015/1998 pielikumu groza saskaņā ar šīs regulas pielikumu.
         
         
            2. pants
            Īstenošanas regulas (ES) 2019/103 2. panta otrajā teikumā datumu “2020. gada 31. decembra” aizstāj ar datumu “2021. gada 31. decembra”.
         
         
            3. pants
            Īstenošanas regulas (ES) 2019/103 pielikuma 26. punkta 11.1.12. apakšpunktā datumus “2020. gada 31. decembra” un “2023. gada 30. jūnijam” aizstāj ar datumiem “2021. gada 31. decembra” un “2024. gada 30. jūnijam”.
         
         
            4. pants
            Īstenošanas regulas (ES) 2019/1583 2. pantā datumu “2020. gada 31. decembrī” aizstāj ar datumu “2021. gada 31. decembrī”.
         
         
            5. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 30. jūnijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 97, 9.4.2008., 72. lpp.
         
         
            (2)  Komisijas Īstenošanas regula (ES) 2015/1998 (2015. gada 5. novembris), ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (OV L 299, 14.11.2015., 1. lpp.).
         
            (3)  Komisijas Īstenošanas regula (ES) 2019/103 (2019. gada 23. janvāris) par Īstenošanas regulas (ES) 2015/1998 grozījumiem, kas attiecas uz dažu aviācijas drošības pasākumu precizēšanu, saskaņošanu un vienkāršošanu, kā arī pastiprināšanu (OV L 21, 24.1.2019., 13. lpp.).
         
            (4)  Komisijas Īstenošanas regula (ES) 2019/1583 (2019. gada 25. septembris), ar ko attiecībā uz kiberdrošības pasākumiem groza Īstenošanas regulu (ES) 2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (OV L 246, 26.9.2019., 15. lpp.).
      
      
         
            PIELIKUMS
            Īstenošanas regulas (ES) 2015/1998 pielikumu groza šādi:
            
                        1)
                     
                     
                        pievieno šādu 6.8.1.7. līdz 6.8.1.9. punktu:
                        
                                    “6.8.1.7.
                                 
                                 
                                    Ja ES aviācijas drošības novērtējumu nevar veikt tādu objektīvu iemeslu dēļ, kuri ir saistīti ar Covid-19 izraisīto pandēmijas krīzi un par kuriem gaisa pārvadātājs nav atbildīgs, pilnvarotā iestāde no 2020. gada 1. aprīļa līdz 31. decembrim var atkāpties no 6.8.2. punktā noteiktās procedūras un gaisa pārvadātājam uz laiku piešķirt ACC3 apzīmējumu. Apzīmējuma piešķiršanai piemēro šādus nosacījumus:
                                    
                                                a)
                                             
                                             
                                                gaisa pārvadātājam attiecīgajā atrašanās vietā trešajā valstī ir aktīvs ACC3 statuss vai tam ir bijis ACC3 statuss un tā termiņš nav beidzies pirms 2020. gada 1. februāra;
                                             
                                          
                                                b)
                                             
                                             
                                                gaisa pārvadātājs iesniedz jaunā statusa pieteikumu pilnvarotajai iestādei, kura norādīta 6.8.1.1. vai kura ir atbildīga par apzīmējumu, kura termiņš beidzas, un apstiprina, ka pastāv objektīvi iemesli, par kuriem gaisa pārvadātājs nav atbildīgs un kuri traucē vai kavē 6.8.2. punkta prasību izpildi;
                                             
                                          
                                                c)
                                             
                                             
                                                gaisa pārvadātājs iesniedz savu drošības programmu, kas ir relevanta un pilnīga attiecībā uz visiem 6.G papildinājuma punktiem, vai apstiprina, ka pašreizējā programma joprojām ir aktuāla;
                                             
                                          
                                                d)
                                             
                                             
                                                gaisa pārvadātājs iesniedz parakstītu paziņojumu, kurā tas apstiprina apņemšanos turpināt pilnīgi un efektīvi īstenot drošības prasības, par kurām tas ieguvis spēkā esošo vai spēku zaudējušo ACC3 statusu;
                                             
                                          
                                                e)
                                             
                                             
                                                gaisa pārvadātājam ACC3 apzīmējumu saskaņā ar šo punktu piešķir uz laikposmu, kas nepārsniedz sešus mēnešus no attiecīgi pašreizējā vai iepriekšējā spēkā esības termiņa beigu datuma;
                                             
                                          
                                                f)
                                             
                                             
                                                pieteikumu, gaisa pārvadātāja drošības programmu un paziņojumu par apņemšanos iesniedz vai nu rakstiski, vai elektroniskā formā.
                                             
                                          
                              
                                    6.8.1.8.
                                 
                                 
                                    Attiecīgā gadījumā pilnvarotā iestāde var vienoties ar attiecīgo gaisa pārvadātāju par 6.8.2.2. punkta 2. apakšpunkta d) punktā minēto ikgadējo ES aviācijas drošības novērtējumu atlikšanu, pievienojot tos to lidostu skaitam, kas jānovērtē gaisa pārvadātāja grafika nākamajā gadā.
                                 
                              
                                    6.8.1.9.
                                 
                                 
                                    Pagaidu apzīmējuma piešķiršanas periodā, kas minēts 6.8.1.7. punktā, pilnvarotā iestāde dalībvalsts lidostā vai lidostās, kur sūtījumi tiek saņemti no ACC3 atrašanās vietas, veic vismaz trīs atbilstības uzraudzības darbības attiecībā uz drošības kontrolēm, ko piemēro ACC3 vai tā piegādes ķēdē ietilpstošie RA3 un KC3. Ja ACC3 neveic tiešus lidojumus uz dalībvalsti, kas piešķir apzīmējumu, atbilstības uzraudzības darbību veikšanu koordinē ar citu dalībvalsti, uz kuru ACC3 veic lidojumus.”;
                                 
                              
                  
                        2)
                     
                     
                        pievieno šādu 6.8.4.11. un 6.8.4.12. punktu:
                        
                                    “6.8.4.11.
                                 
                                 
                                    Ja ES aviācijas drošības novērtējumu nevar veikt tādu objektīvu iemeslu dēļ, kuri ir saistīti ar Covid-19 izraisīto pandēmijas krīzi un par kuriem trešās valsts tiesību subjekts nav atbildīgs, pilnvarotā iestāde no 2020. gada 1. aprīļa līdz 31. decembrim var atkāpties no 6.8.5. punktā noteiktās procedūras un trešās valsts tiesību subjektam uz laiku piešķirt RA3 vai KC3 apzīmējumu. Apzīmējuma piešķiršanai piemēro šādus nosacījumus:
                                    
                                                a)
                                             
                                             
                                                tiesību subjektam ir aktīvs RA3 vai KC3 statuss vai tam ir bijis RA3 vai KC3 statuss un tā termiņš nav beidzies pirms 2020. gada 1. februāra;
                                             
                                          
                                                b)
                                             
                                             
                                                tiesību subjekts iesniedz jaunā statusa pieteikumu pilnvarotajai iestādei, kura patlaban ir atbildīga par tam piešķirto apzīmējumu, kura termiņš beigsies vai ir beidzies, un apstiprina, ka pastāv objektīvi iemesli, par kuriem tiesību subjekts nav atbildīgs un kuri traucē vai kavē 6.8.5. punkta prasību izpildi;
                                             
                                          
                                                c)
                                             
                                             
                                                tiesību subjekts iesniedz savu drošības programmu, kas ir relevanta un pilnīga attiecībā uz veiktajām operācijām, vai apstiprina, ka pašreizējā programma joprojām ir aktuāla;
                                             
                                          
                                                d)
                                             
                                             
                                                tiesību subjekts iesniedz parakstītu paziņojumu, kurā tas apstiprina apņemšanos turpināt pilnīgi un efektīvi īstenot drošības prasības, par kurām tas ieguvis spēkā esošo vai spēku zaudējušo RA3 vai KC3 statusu;
                                             
                                          
                                                e)
                                             
                                             
                                                tiesību subjektam RA3 vai KC3 apzīmējumu saskaņā ar šo punktu piešķir uz laikposmu, kas nepārsniedz sešus mēnešus no attiecīgi pašreizējā vai iepriekšējā spēkā esības termiņa beigu datuma;
                                             
                                          
                                                f)
                                             
                                             
                                                pieteikumu, tiesību subjekta drošības programmu un paziņojumu par apņemšanos iesniedz vai nu rakstiski, vai elektroniskā formā.
                                             
                                          
                              
                                    6.8.4.12.
                                 
                                 
                                    Tiesību subjekti, kuri minēti 6.8.4.8. punktā un kuru RA3 vai KC3 statusa termiņš beidzies laikposmā no 2020. gada 1. februāra līdz 2020. gada 31. martam un kuri 6.8.4.11. punktā minēto objektīvo iemeslu dēļ nevarēja piedalīties 6.8.5. punktā noteiktajā ES aviācijas drošības novērtējuma procedūrā, pēc kuras pilnvarotā iestāde saskaņā ar 6.8.4. punktu piešķir apzīmējumu, var pieteikties uz pagaidu apzīmējumu, ko Komisija piešķir ar šādiem nosacījumiem:
                                    
                                                a)
                                             
                                             
                                                tiesību subjekts iesniedz Komisijai RA3 vai KC3 statusa pieteikumu un apstiprina, ka pastāv objektīvi iemesli, par kuriem tas nav atbildīgs un kuri traucē vai kavē 6.8.5. punkta prasību izpildi;
                                             
                                          
                                                b)
                                             
                                             
                                                tiesību subjekts iesniedz parakstītu paziņojumu, kurā tas apstiprina gan apņemšanos turpināt pilnīgi un efektīvi īstenot drošības prasības, par kurām tas ieguvis RA3 vai KC3 statusu, kas zaudējis spēku, gan to, ka viņa drošības programma joprojām ir aktuāla;
                                             
                                          
                                                c)
                                             
                                             
                                                pieteikumu un paziņojumu par apņemšanos iesniedz vai nu rakstiski, vai elektroniskā formā;
                                             
                                          
                                                d)
                                             
                                             
                                                tiesību subjektam RA3 vai KC3 apzīmējumu saskaņā ar šo punktu piešķir uz laikposmu, kas nepārsniedz sešus mēnešus no iepriekšējā spēkā esības termiņa beigu datuma.”;
                                             
                                          
                              
                  
                        3)
                     
                     
                        11.1.2. punktu aizstāj ar šādu:
                        
                                    “11.1.2.
                                 
                                 
                                    Personas, ko pieņem darbā, lai tās īstenotu pārbaudes, piekļuves kontroli un citus drošības kontroles pasākumus citur, nevis ierobežotas iekļuves drošības zonā, vai atbildētu par minēto darbību īstenošanu, ir veiksmīgi izturējušas iepriekšējās darbības pārbaudi.
                                    Personām, kam ir veikta pārbaude pirms stāšanās darbā, iepriekšējās darbības pārbaudi veic ne vēlāk kā 2021. gada 30. jūnijā.”;
                                 
                              
                  
                        4)
                     
                     
                        12.4.2.2. punktu aizstāj ar šādu:
                        
                                    “12.4.2.2.
                                 
                                 
                                    
                                       EDS 2. standarts zaudē spēku 2021. gada 1. septembrī.”;
                                 
                              
                  
                        5)
                     
                     
                        12.4.2.4. punktu aizstāj ar šādu:
                        
                                    “12.4.2.4.
                                 
                                 
                                    Ja pilnvarotā iestāde atļauj pēc 2021. gada 1. septembra turpināt izmantot 2. standartam atbilstošas EDS, tā par to informē Komisiju.”;
                                 
                              
                  
                        6)
                     
                     
                        12.4.2.6. punktu aizstāj ar šādu:
                        
                                    “12.4.2.6.
                                 
                                 
                                    Visas EDS atbilst 3. standartam vēlākais no 2021. gada 1. septembra, izņemot gadījumus, kad piemēro 12.4.2.3. punktu.”;
                                 
                              
                  
                        7)
                     
                     
                        12.6.3. punktu aizstāj ar šādu:
                        
                                    “12.6.3.
                                 
                                 
                                    Pilnvarotā iestāde var atļaut ne ilgāk kā līdz 2021. gada 1. jūlijam turpināt izmantot tādas ETD iekārtas, kuras nav sertificētas, lai atbilstu 12.L papildinājumam, kuras ieviestas līdz 2014. gada 1. jūlijam un kurās izmanto cieto daļiņu paraugu ņemšanu.”